3.

Jikkunsidra li huwa urġenti u xieraq li l-Kummissjoni: (a) tieħu inizjattivi urġenti biex ittejjeb il-protezzjoni tad-drittijiet taċ-ċittadini bħal ma huma dawk tal-protezzjoni tad-data, il-protezzjoni diplomatika u konsulari u dwar il-moviment ħieles u r-residenza; (b) tiżviluppa mekkaniżmu biex jiġi żgurat involviment aktar estensiv taċ-ċittadini fid-definizzjoni tal-kontenut ta' ċittadinanza tal-Unjoni billi jiġu żviluppati mekkaniżmi ta' konsultazzjoni u tappoġġja n-netwerks tal-partijiet interessati; (c) tissottometti programm sħiħ ta' miżuri tal-UE li jsaħħu d-drittijiet proċedurali tal-konvenut u l-garanziji meħtieġa fil-fażijiet ta' qabel u wara l-ġuri, b'mod partikolari, meta dan jikkonċerna persuni li ma jkunux ċittadini tal-pajjiż ikkonċernat, u b'mod ġenerali tiżviluppa skrining tal-miżuri tas-sigurtà u l-ġustizzja kriminali tal-UE fir-rigward tal-protezzjoni tad-drittijiet taċ-ċittadini; (d) tiġbor u xxerred, fuq bażi regolari, id-dejta newtrali kollha rilevanti dwar l-evoluzzjoni tal-politiki ewlenin tal-AFSJ, bħall-flussi migratorji, l-evoluzzjoni tal-kriminalità organizzata u b'mod partikolari it-terroriżmu 2008 (ara l-Organised Crime Threat Assessment (OCTA) tal-UE u l-EU Terrorism Situation u Trend Report (TE-SAT) mill-Europol);jiġbru u diffużi, fuq bażi regolari, kollha rilevanti newtrali data dwar l-evoluzzjoni ta 'l-AFSJ politiki ewlenin bħall-flussi migratorji, l-evoluzzjoni tal-kriminalità organizzata u b'mod partikolari tat-terroriżmu (ara l-UE Organised Crime Threat Assessment (OCTA) u l-EU Terrorism Situation and Trend Report 2008 (TE-SAT) mill-Europol); (e) tippreżenta mill-aktar fis possibbli l-istrumenti legali pendenti dwar il-kategoriji oħra ta' ħaddiema li jkollhom karta blu tal-UE minn pajjiżi terzi, bħall-ħaddiema staġunali, persunal li jiġi trasferit fi ħdan korporazzjoni u trainees imħallsa, u dwar il-mandat tal-FRONTEX; b'mod partikulari, għandha tiżgura li l-FRONTEX ikollha biżżejjed riżorsi sabiex tiżgura l-objettivi tagħha u sabiex iżżomm lill-Parlament infurmat b'mod sħiħ dwar in-negozjati ta' ftehimiet ma' pajjiżi terzi fil-qasam tal-immigrazzjoni; (f) tistabbilixxi Politika Ewropea għas-Sigurtà Interna, li għandha tikkomplementa l-pjanijiet nazzjonali ta' sigurtà sabiex iċ-ċittadini tal-Unjoni u l-parlamenti nazzjonali jkollhom idea ċara tal-valur miżjud tal-azzjoni mill-UE; b'mod partikolari, issaħħaħ il-politika tal-UE dwar il-ġlieda kontra ċerti tipi ta' kriminalità organizzata bħat-traffikar tal-bnedmin, l-esplojtazzjoni sesswali tat-tfal u l-korruzzjoni, billi tittieħed azzjoni effettiva u jintużaw l-għodod ta' kooperazzjoni kollha disponibbli biex jinkisbu riżultati li jistgħu jitkejlu, inkluża azzjoni bl-għan li jiġi adottat strument leġiżlattiv dwar il-konfiska ta' assi finanzjarji u proprjetà tal-organizzazzjonijiet kriminali internazzjonali u dwar l-użu mill-ġdid tagħhom għal skopijiet soċjali; (g) tkompli timplimenta l-prinċipju ta' rikonoxximent reċiproku tad-deċizjonijiet legali, kemm fl-isfera tal-ġustizzja ċivili kif ukoll tal-ġustizzja kriminali, fl-istadji kollha tal-proċedura ġudizzjarja, b'mod partikolari fir-rigward tal-ġustizzja kriminali, biex tiżgura sistema ta' rikonoxximent u l-aċċettabilità reċiproka ta' evidenza madwar l-UE bl-akbar kunsiderazzjoni tar-rispett tad-drittijiet fundamentali; (h) tissupplimenta l-iżvilupp tar-rikonoxximent reċiproku permezz ta' serje ta' miżuri li jsaħħu l-fiduċja reċiproka, b'mod partikolari, billi tiżviluppa xi approssimazzjoni tal-liġi kriminali proċedurali, u l-evalwazzjoni tad-drittijiet proċedurali, it-titjib sostanzjali reċiproku tal-funzjonament tas-sistemi tal-ġustizzja u t-titjib tal-modi biex tiġi żviluppata fiduċja reċiproka fi ħdan il-professjoni ġudizzjarja, bħaż-żieda fit-taħriġ ġudizzjarju u l-appoġġ tan-netwerking; (i) tibni strateġija esterna tal-UE, trasparenti u effiċjenti fl-AFSJ, ibbażata fuq politika kredibbli, partikolarment meta l-Komunità għandha kompetenza esklussiva, per eżempju fil-ftehimiet ta' ammissjoni mill-ġdid, il-protezzjoni tal-fruntieri esterni u l-politiki dwar il-viża (bħal fil-każ dwar il-kwistjoni tat-tneħħija tal-viża tal-Istati Uniti); (j) tistieden lill-Kunsill jikkonsulta mal-Parlament regolarment anki fil-każ ta' ftehimiet internazzjonali li jittrattaw l-kooperazzjoni tal-pulizija u dik ġudizzjarja f'materji kriminali, għaliex ir-rifjut attwali mill-Kunsill li jagħmel hekk huwa kontra l-prinċipju ta' kooperazzjoni leali u tar-responsabilità demokratika tal-UE; tistieden lill-Kummissjoni b'mod partikolari biex tippreżenta kriterji dwar l-iżvilupp ta' politika tal-UE xierqa, dwar ftehimiet ma' pajjiżi terzi dwar assistenza legali reċiproka jew dwar l-estradizzjoni fi kwistjonijiet kriminali b'konsiderazzjoni tal-prinċipju ta' non-diskriminazzjoni bejn iċ-ċittadini tal-UE u ċ-ċittadini tal-pajjiż terz ikkonċernat; (k) tintroduċi leġiżlazzjoni speċifika li tagħti protezzjoni diplomatika u konsulari għaċ-ċittadini kollha tal-UE sew jekk l-Istat Membru in kwistjoni huwa rappreżentat fit-territorju tal-pajjiż terz u sew jekk le; (l) tissottometti proposti ġodda sabiex tikkonforma mas-sentenzi tal-Qorti tal-Ġustizzja dwar il-protezzjoni tad-drittijiet fundamentali fil-każ tal-iffriżar tal-assi ta' persuni naturali u legali, anke b'referenza għas-sentenzi tal-Qorti tal-Ġustizzja relatati mal-persuni elenkati fl-Annessi għad-Deċiżjonijiet tal-Kunsill li timplimenta l-Artikolu 2(3) tar-Regolament (KE) Nru 2580/2001 tas-27 ta' Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (7); (m) issaħħaħ il-fiduċja reċiproka u s-solidarjetà bejn l-amministrazzjonijiet tal-Istati Membri billi: — tistabbilixxi, b'kooperazzjoni mal-Kunsill tal-Ewropa, standards ogħla tal-kwalità tal-Ġustizzja (8) u l-kooperazzjoni tal-pulizija; — issaħħaħ u tiddemokratizza l-mekkaniżmi ta' valutazzjoni reċiproka diġa' pprovduti fil-kuntest tal-kooperazzjoni ta' Schengen u fil-ġlieda kontra t-terroriżmu; — twessa' l-mudell tal-evalwazzjoni u assistenza reċiproka bejn l-Istati Membri stabbiliti għal Schengen għall-politiki kollha tal-AFSJ fejn ċittadini minn Stati Membri oħra jew minn pajjiżi terzi huma kkonċernati (bħal l-politiki ta' migrazzjoni u integrazzjoni, iżda wkoll għall-implimentazzjoni ta' programmi kontra t-terroriżmu u kontra r-radikalizzazzjoni); (n) tistabbilixxi koordinazzjoni u komplementarjetà aktar estensivi bejn l-aġenziji eżistenti tal-UE u dawk futuri bħall-Europol, il-Eurojust, il-FRONTEX, is-Cepol, għaliex dawn il-korpi għandhom imorru lilhinn mill-kooperazzjoni embrijonika u inċerta tagħhom u għandhom jistabbilixxu rabtiet aktar mill-qrib mas-servizzi nazzjonali korrispondenti u jilħqu standards ogħla ta' effiċjenza u sigurtà u li jkunu aktar responsabbli u trasparenti quddiem il-Parlament Ewropew u l-parlamenti nazzjonali; (o) tkompli tiżviluppa u ssaħħaħ, fuq bażi kontinwa, il-politika komuni tal-Unjoni dwar l-immaniġġjar tal-fruntieri, filwaqt li tenfasizzata l-ħtieġa li tiġi definita, malajr kemm jista' jkun, arkitettura globali għall-istrateġija tal-Unjoni dwar il-fruntieri, kif ukoll il-mod ta' kif il-programmi u l-proġetti kollha relatati għandhom jinteraġixxu u jiffunzjonaw, bil-għan li jitjieb il-mod ta' kif jinterrelataw, u tkun evitata d-duplikazzjoni jew l-inkonsistenza;